Turnberry is miskien nie die grootste besigheid nie, maar het ’n ruim hart ten opsigte van sy maatskaplike en sosiale voetspore wat sigbaar is in die dorp en hele streek.
Die hotel het al ’n be­kende baken op die dorp en in die streek geword, bekend vir sy gerieflike en pragtige kamers vir binnelandse en buitelandse toeriste, heerlike etes, gesellige kuierkroeg en uitstekende konferensiegeriewe.
Turnberry het op 2 November 2007 sy deure geopen nadat die be­kende boer en sakeman van Dana­baai, Tertius Bothma, die Kannaland Lodge, ’n gastehuis op die dorp, by die Schnetler-familie gekoop het. Hy het Boet Schnetler gevra om dit persoonlik te omskep in ’n hotel en verskeie nuwe vleuels aan te bou. Schnetler is egter oorlede voordat die projek afgehandel is, maar sy seuns het dit voltooi.
Vir Niel is sy betrokkenheid by die gemeenskap, die sakewêreld en toe­risme van groot belang en bestee hy baie van sy tyd en energie hieraan.
Hier hou dit egter nie op nie. Niel is ook die Suid-Afrikaanse president van Skål International, die wêreld se grootste netwerkorganisasie in die reis- en verblyfsektor.
Niel was juis so pas by Skål se wêreldkongres in Indië. Met sy aktiwiteite bevorder Niel nie net vir Turnberry nie, maar ook toerisme in die hele Oudtshoorn, streek, provinsie en die land.
Van kindsbeen al het ek ’n passie gehad vir klere regmaak en ontwerp. Op skool het ek kennis gemaak...